पाएं अपने शहर की ताज़ा ख़बरें और फ्री ई-पेपरडाउनलोड करें
पिछले कुछ दिनों में रांदेर में गंदा पानी आने से लोग परेशान हो गए हैं। पानी की समस्या का निराकरण न होने पर मंगलवार को मेयर हेमालीबेन बोघावाला और मनपा कमिश्नर वंछानिधि पाणि ने विभागीय अधिकारियों के साथ वरियाव खाड़ी का दौरा किया। वरियाव खाड़ी से तबेले और ड्रेनेज का गंदा पानी तापी नदी में आ रहा है।
रांदेर जोन ने खाड़ी का गंदा पानी तापी में आने से रोकने के लिए तटबंध बनाने का काम शुरू कर दियसा है। वहीं, वियर कम कोजवे का जलस्तर 5 फीट पर आ गया है। पानी का लेवल कम होने से गुणवत्ता बिगड़ी है। महानगर पालिका ने उकाई डैम से 15 हजार क्यूसेक पानी तापी नदी में छोड़ने के लिए जलसंपत्ति विभाग को पत्र लिखा है। बुधवार को उकाई डैम से तापी में पानी छोड़ा जाएगा। मनपा अधिकारियों ने बताया कि एक-दो दिनों में रांदेर में पानी की समस्या दूर हो जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn